Рэжым работы сістэмы BISS вызначаецца графікам прыёму і апрацоўкі сістэмай BISS электронных плацежных дакументаў і электронных паведамленняў (далей – графік сістэмы BISS). Графік сістэмы BISS вызначае час падрыхтоўкі да пачатку аперацыйнага дня, працягласць аперацыйнага дня і час закрыцця аперацыйнага дня сістэмы BISS. Працягласць аперацыйнага дня сістэмы BISS вызначана з 9.00 да 17.30. Пры гэтым аперацыйны час для прыёму электронных плацежных дакументаў і электронных паведамленняў – з 9.00 да 16.45, час для ўрэгулявання абавязацельстваў паміж банкамі і паміж банкамі і Нацыянальным банкам – з 16.45 да 17.30. У выхадныя і святочныя дні сістэма BISS не працуе.